Dit is vir my baie duidelik dat julle nog nie by die Waarheid van God se Woord uitgekom het nie. - Reinet Blom, in die debat oor gays, oor mense wat nie n veroordelende standpunt teenoor gays wil inneem nie.
Nee. Jesus self wys vir ons die teendeel. In Eks 20:10 lees ons oor die sabbat duidelik dat daar staan: Dan mag jy geen werk doen nie � Nie Jy mag net n bietjie werk doen of Jy mag net sekere werk doen nie. Nee, Jy mag geen werk doen nie.
Dis waarop die leiers van die Joodse godsdiens hulle beroep as hulle teenoor Jesus standpunt inneem. Daar is die letter van die wet, dit staan geskryf en Jesus het dit oortree.
Jesus kom egter met n ander interpretasie: die mens is nie vir die sabbat gemaak nie, maar die sabbat is vir die mens gemaak. Die sabbat moet nie gesien word as n streng wet waaraan die mens hom moet hou nie, maar as n geskenk van God aan die mens. En hoe het baie van ons wat ons soms oorhoeks werk, nie daardie rus nodig nie!
Jesus se boodskap is dus nie om die wet op die letter af op mense af te dwing nie, maar om dit binne die raamwerk van liefde te interpreteer sodat dit vir die mens n riglyn word om n beter en gesonder mens te word.